Sverige under Sommer-OL 1896

Sverige under Sommer-OL 1896. Det var én mannlig sportsutøver fra Sverige, Henrik Sjöberg, som deltok i friidrett og turn under Sommer-OL 1896 i Athen. Sverige var en av fire nasjoner som ikke vant noen medaljer av de fjorten nasjonene som deltok i de første moderne olympiske lekene i 1896. Sjöbergs beste plassering var en fjerdeplass i høydehopp med et hopp på 1,60. Han kom på sjetteplass i lengdehopp med 5,80 og i diskos ble han nummer sju, han deltok også på 100 meter, men kom ikke til finalen.

Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.
 

Nasjoner under Sommer-OL 1896
Sverige under de olympiske leker
1896 i Sverige